"அப்படியும் சிலர் பேசிக் கொள்கிறார்கள் தாயே! ஆனால் அவளை விட்டுத் தள்ளுங்கள். இந்த நல்ல நாளில் அவளுடைய பேச்சு எதற்கு? தாங்கள் 'ஆண்டாள்' பெயரைக் குறிப்பிட்டதால், எனக்கு ஒன்று ஞாபகம் வருகிறது. ஸரீவில்லிபுத்தூருக்குப் போயிருந்தேன். பட்டர் பிரான் விஷ்ணு சித்தரின் பாடல்கள் சிலவற்றைத் தெரிந்து கொண்டேன். இதைக் கேளுங்கள், அம்மா! கண்ணன் பிறந்த திருநாளைப் பற்றிய பாடல்:- 	'வண்ண மாடங்கள் சூழ்திருக் கோட்டியூர் 	கண்ணன் கேசவன் நம்பி பிறந்தினில் 	எண்ணெய் சுண்ணம் எதிர் எதிர் தூவிடக் 	கண்ணன் முற்றம் கலந்தன றாயிற்றே! 	ஓடுவார் விழுவார் உகந்தாலிப்பார் 	நாடுவார் நம்பிரான் எங்குற்றான் என்பார் 	பாடுவார்களும் பல்பறை கொட்ட நின்று